REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

01 Broj: 06-2/122-20

26. oktobar 2020. godine

B e o g r a d

Z A P I S N I K

PRVE SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 26. OKTOBRA 2020. GODINE

Sednica je počela u 10,35 časova.

Sednici je predsedavala, Jelisaveta Veljković, najstariji član Odbora, saglasno članu 25. stav 2. Poslovnika Narodne skupštine.

Sednici su prisustvovali članovi Odbora: Marijan Rističević, Veroljub Matić, Svetozar Andrić, Žarko Bogatinović, Jelisaveta Veljković, Tijana Davidovac, Stanislava Janošević, Milija Miletić, Olja Petrović, Dijana Radović, Velibor Stanojlović, Momir Stojilković, Sonja Todorović, Nenad Filipović i Arpad Fremond, kao i Josip Broz (zamenik Ljubinka Rakonjca), zamenik člana Odbora.

Sednici nisu prisustvovali članovi Odbora: Marko Zeljug i Ljubinko Rakonjac.

Sednici su prisustvovali i narodni poslanici Milenka Subić, Goran Spasojević i Željko Tomić.

Predsedavajući je konstatovao da su ispunjeni uslovi za rad i odlučivanje, a zatim je Odbor prešao na rad prema unapred određenom:

**D n e v n o m r e d u**

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Predsedavajući je otvorio raspravu po prvoj tački dnevnog reda.

Narodni poslanik Veroljub Matić predložio je Marijana Rističevića za predsednika Odbora.

U diskusiji su učestvovali: Milija Miletić i Žarko Bogatinović. Većinom glasova ( 15 za ), za predsednika Odbora izabran je Marijan Rističević.

(Daljem toku sednice predsedavao je Marijan Rističević).

Novoizabrani predsednik Odbora Marijan Rističević zahvalio se na izboru.

Druga tačka dnevnog reda - **Izbor zamenika predsednika Odbora**

Predsednik Odbora Marijan Rističević otvorio je raspravu po drugoj tački dnevnog reda i predložio Arpada Fremonda za zamenika predsednika Odbora.

U diskusiji je učestvovao Milija Miletić.

Većinom glasova ( 16 za ) za zamenika predsednika izabran je Arpad Fremond.

Sastavni deo ovog zapisnika čini obrađeni tonski snimak sednice Odbora.

Sednica je zaključena u 10,46 časova.

SEKRETAR PREDSEDNIK

Branka Zlatović Marijan Rističević